b"\n_START_ARTICLE_\nRosa Renom i Grau\n_START_SECTION_\nBiografia\n_START_PARAGRAPH_\nRosa Renom va n\xc3\xa9ixer al carrer de l'Hospital de Sabadell (actual pla\xc3\xa7a de l'Alcalde Marcet) i va estudiar a l'Escola Nostra Llar i a l'Institut Pau Vila. Va comen\xc3\xa7ar a fer teatre a l'Aula de Teatre de l'Acad\xc3\xa8mia de Belles Arts de Sabadell, dirigida per Francesc Ventura \xe2\x80\x93on tamb\xc3\xa9 van comen\xc3\xa7ar Jordi Boixaderas, Josep Torrents, Anna G\xc3\xbcell, Montse Germ\xc3\xa1n, Teresa Vilardell, Jaume Valls...\xe2\x80\x93. M\xc3\xa9s tard, es va llicenciar en art dram\xc3\xa0tic a l'Institut del Teatre de Barcelona. Va debutar com a actriu al Teatre Estable de Sabadell (TES) i va continuar amb Romeu i Julieta de Shakespeare al Teatre La Far\xc3\xa0ndula de Sabadell. Es va traslladar a viure a Barcelona, on viu actualment i on exerceix professionalment."